CELEX: 31973R1527
Language: el
Date: 1973-05-28 00:00:00
Title: Κανονισμός (ΕΟΚ) αριθ. 1527/73 της Επιτροπής της 28ης Μαΐου 1973 περί ορισμένων αμοιβαίων ανακοινώσεων μεταξύ των κρατών μελών και της Επιτροπής στους τομείς των αυγών και του κρέατος πουλερικών

Avis juridique important

|

31973R1527

Κανονισμός (ΕΟΚ) αριθ. 1527/73 της Επιτροπής της 28ης Μαΐου 1973 περί ορισμένων αμοιβαίων ανακοινώσεων μεταξύ των κρατών μελών και της Επιτροπής στους τομείς των αυγών και του κρέατος πουλερικών  

Επίσημη Εφημερίδα αριθ. L 154 της 09/06/1973 σ. 0001 - 0003 Φινλανδική ειδική έκδοση: Κεφάλαιο 3 τόμος 5 σ. 0153  Ελληνική ειδική έκδοση: Κεφάλαιο 03 τόμος 9 σ. 0200  Σουηδική ειδική έκδοση: Κεφάλαιο 3 τόμος 5 σ. 0153  Ισπανική ειδική έκδοση: Κεφάλαιο 03 τόμος 7 σ. 0048  Πορτογαλική ειδική έκδοση : Κεφάλαιο 03 τόμος 7 σ. 0048 

++++ΚΑΝΟΝΙΣΜΟΣ ( ΕΟΚ ) αριθ . 1527/73 ΤΗΣ ΕΠΙΤΡΟΠΗΣ  της 28ης Μαϊου 1973  περί ορισμένων αμοιβαίων ανακοινώσεων μεταξύ των Κρατών μελών και της Επιτροπής στους τομείς των αυγών και του κρέατος πουλερικών  Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τον κανονισμό αριθ . 122/67 / ΕΟΚ του Συμβουλίου της 13ης Ιουνίου 1967 " περί κοινής οργανώσεως αγοράς στον τομέα των αυγών " ( 1 ) , όπως τροποποιήθηκε τελευταία από την πράξη " περί των όρων προσχωρήσεως και των προσαρμογών των συνθηκών " ( 2 ) , καλούμενη στο εξής " πράξη " και ιδίως το άρθρο 15 ,  τον κανονισμό αριθ . 123/67 / ΕΟΚ του Συμβουλίου της 13ης Ιουνίου 1967 " περί κοινής οργανώσεως αγοράς στον τομέα του κρέατος πουλερικών " ( 3 ) , όπως τροποποιήθηκε τελευταία από την πράξη , και ιδίως το άρθρο 15 ,  τον κανονισμό αριθ . 170/67 / ΕΟΚ του Συμβουλίου της 27ης Ιουνίου 1967 " περί κοινού καθεστώτος συναλλαγών για την ωοαλβουμίνη και τη γαλακταλβουμίνη και καταργήσεως του κανονισμού αριθ . 48/67 / ΕΟΚ " ( 4 ) , όπως τροποποιήθηκε από τον κανονισμό ( ΕΟΚ ) αριθ . 1081/71 ( 5 ) και ιδίως το άρθρο 9 ,  Εκτιμώντας :  ότι το άρθρο 15 των κανονισμών αριθ . 122/67 / ΕΟΚ και αριθ . 123/67 / ΕΟΚ και το άρθρο 9 του κανονισμού αριθ . 170/67 / ΕΟΚ προβλέπουν ότι τα Κράτη μέλη και η Επιτροπή ανακοινώνουν αμοιβαία τα στοιχεία που είναι αναγκαία για την εφαρμογή των κανονισμών αυτών  ότι οι νέες συνθήκες της αγοράς που δημιουργήθηκαν λόγω της προσχωρήσεως της Δανίας , της Ιρλανδίας και του Ηνωμένου Βασιλείου στις Ευρωπαϊκές Κοινότητες , καθιστούν πρόσφορο τον καθορισμό κατά τρόπο πιο συγκεκριμένο της υποχρεώσεως των Κρατών μελών να παρέχουν τις πληροφορίες αυτές ώστε να εξασφαλισθεί η καλή λειτουργία της οργανώσεως της αγοράς   ότι σύμφωνα με τα άρθρα 8 των κανονισμών αριθ . 122/67 / ΕΟΚ και αριθ . 123/67 / ΕΟΚ και το άρθρο 5 παράγραφος 3 του κανονισμού αριθ . 170/67 / ΕΟΚ , προβλέπεται ο καθορισμός ενός συμπληρωματικού ποσού όταν η τιμή προσφοράς " ελεύθερο στα σύνορα " είναι κατώτερη από την τιμή ανασχέσεως  ότι το άρθρο 5 του κανονισμού αριθ . 163/67 / ΕΟΚ " περί καθορισμού του συμπληρωματικού ποσού για τις εισαγωγές πτηνοτροφικών προϊόντων προελεύσεως τρίτων χωρών " ( 6 ) όπως τροποποιήθηκε από τον κανονισμό ( ΕΟΚ ) αριθ . 2224/70 ( 7 ) , υποχρεώνει τα Κράτη μέλη να ανακοινώνουν στην Επιτροπή όλες τις αναγκαίες πληροφορίες ώστε να δύναται αυτή να εκτιμά την εξέλιξη των τιμών στις αγορές της Κοινότητος και των τρίτων χωρών   ότι έχει αποδειχθεί αναγκαίο να ορισθούν επακριβώς οι λεπτομέρειες των υποχρεώσεων αυτών   ότι σύμφωνα με το άρθρο 9 των κανονισμών αριθ . 122/67 / ΕΟΚ και αριθ . 123/67 / ΕΟΚ , η διαφορά μεταξύ των τιμών της διεθνούς αγοράς και των τιμών της Κοινότητος δύναται να καλυφθεί κατά το μέτρο που είναι αναγκαίο , με επιστροφή κατά την εξαγωγή ώστε να καταστεί δυνατή η συμμετοχή των εξαγωγέων της Κοινότητος στο διεθνές εμπόριο  ότι ο κανονισμός αριθ . 175/67 / ΕΟΚ του Συμβουλίου της 27ης Ιουνίου 1967 " περί θεσπίσεως , στον τομέα των αυγών , γενικών κανόνων για τη χορήγηση επιστροφών κατά την εξαγωγή και κριτηρίων καθορισμού του ύψους των " ( 8 ) , όπως τροποποιήθηκε τελευταία από τον κανονισμό ( ΕΟΚ ) αριθ . 2683/72 ( 9 ) και ο κανονισμός αριθ . 176/67 / ΕΟΚ του Συμβουλίου της 27ης Ιουνίου 1967 " περί θεσπίσεως , στον τομέα του κρέατος πουλερικών , γενικών κανόνων για τη χορήγηση επιστροφών κατά την εξαγωγή και των κριτηρίων καθορισμού του ύψους των " ( 10 ) , όπως τροποποιήθηκε από τον κανονισμό ( ΕΟΚ ) αριθ . 2689/72 ( 11 ) , προβλέπουν τον προσδιορισμό των διαφορών μεταξύ των τιμών της Κοινότητος και των τιμών της διεθνούς αγοράς  ότι για να επιτευχθεί ο στόχος αυτός πρέπει τα Κράτη μέλη να ανακοινώνουν τακτικά αφ ' ενός τις τιμές στις αγορές της Κοινότητος και αφ ' ετέρου τις ποσότητες και τις τιμές των εξαγομένων προϊόντων καθώς και τις προσφορές άλλων χωρών εξαγωγέων στις αγορές τρίτων χωρών   ότι ο κανονισμός ( ΕΟΚ ) αριθ . 1373/70 της Επιτροπής της 10ης Ιουλίου 1970 " περί κοινών λεπτομερειών εφαρμογής του καθεστώτος των πιστοποιητικών εισαγωγής , εξαγωγής και προκαθορισμού για τα γεωργικά προϊόντα που υπόκεινται σε καθεστώς ενιαίας τιμής " ( 12 ) , όπως τροποποιήθηκε τελευταία από τον κανονισμό ( ΕΟΚ ) αριθ . 571/73 ( 13 ) , εθέσπισε τις κοινές λεπτομέρειες για τους διάφορους τομείς των γεωργικών προϊόντων   ότι οι λεπτομέρειες έχουν συμπληρωθεί με τον κανονισμό ( ΕΟΚ ) αριθ . 2637/70 της Επιτροπής της 23ης Δεκεμβρίου 1970 " περί ειδικών λεπτομερειών εφαρμογής του καθεστώτος των πιστοποιητικών εισαγωγής , εξαγωγής και προκαθορισμού για τα γεωργικά προϊόντα " ( 14 ) , όπως τροποποιήθηκε τελευταία από τον κανονισμό ( ΕΟΚ ) αριθ . 571/73 , ο οποίος αντικατέστησε τον κανονισμό ( ΕΟΚ ) αριθ . 570/70 της Επιτροπής της 26ης Μαρτίου 1970 " περί θεσπίσεως λεπτομερειών εφαρμογής για τον εκ των προτέρων καθορισμό των επιστροφών κατά την εξαγωγή στον τομέα των αυγών " ( 15 ) , όπως τροποποιήθηκε τελευταία από τον κανονισμό ( ΕΟΚ ) αριθ . 2637/70 , εκτός των διατάξεων περί της υποχρεώσεως των Κρατών μελών να ανακοινώνουν ορισμένες πληροφορίες  ότι κατά συνέπεια , ενδείκνυται να διαμορφωθούν εκ νέου οι υποχρεώσεις αυτές   ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Κρέατος Πουλερικών και Αυγών ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Αρθρο 1  Το άρθρο 5 του κανονισμού αριθ . 163/67 / ΕΟΚ τροποποιείται ως εξής :  " Αρθρο 5  Η Επιτροπή αναθεωρεί τακτικά τις διαπιστώσεις βάσει των οποίων καθορίζεται το συμπληρωματικό ποσό . Για το σκοπό αυτό , τα Κράτη μέλη ανακοινώνουν στην Επιτροπή το συντομότερο δυνατό και το αργότερο στις 25 κάθε μηνός για τον προηγούμενο ημερολογιακό μήνα , τις ακόλουθες πληροφορίες :  α ) τις ποσότητες και τις τιμές των προϊόντων που εισάγονται από τρίτες χώρες και αναφέρονται στο άρθρο 1 των κανονισμών αριθ . 122/67 / ΕΟΚ , 123/67 / ΕΟΚ και 170/67 / ΕΟΚ , ταξινομημένων κατά δασμολογική υποδιαίρεση και ενδεχομένως κατά στατιστικό αριθμό και χώρα καταγωγής . Για τον προσδιορισμό των τιμών " ελεύθερο στα σύνορα " , πρέπει να ληφθούν υπόψη πρόσθετες δαπάνες που πραγματοποιούνται πριν από την εισαγωγή του εμπορεύματος στο τελωνειακό έδαφος της Κοινότητος , όπως δαπάνες μεταφοράς , δαπάνες ασφαλίσεως , δαπάνες φορτώσεως , προμήθεια , μεσιτικά , δαπάνες συντάξεως εγγράφων και δαπάνες προχρηματοδοτήσεως , εφ ' όσον οι δαπάνες αυτές αναφέρονται στα έγγραφα που συνοδεύουν το εμπόρευμα   β ) τις αντιπροσωπευτικές προσφορές που προέρχονται από τρίτες χώρες για τα προϊόντα που αναφέρονται στην περίπτωση α ) , όσον αφορά τις τιμές και τις διαθέσιμες ποσότητες ταξινομημένες κατά χώρα καταγωγής και χώρα προορισμού   γ ) τις τιμές της αγοράς που εφαρμόζονται στα Κράτη μέλη για τα προϊόντα που εισάγονται από τρίτες χώρες   δ ) τις αντιπροσωπευτικές τιμές των τρίτων χωρών . "  Αρθρο 2  Τα Κράτη μέλη ανακοινώνουν στην Επιτροπή το συντομότερο δυνατό και το αργότερο στις 25 κάθε μηνός για τον προηγούμενο ημερολογιακό μήνα , τις ποσότητες και τιμές των εξαγομένων σε τρίτες χώρες προϊόντων τα οποία αναφέρονται στο άρθρο 1 των κανονισμών αριθ . 122/67 / ΕΟΚ , 123/67 / ΕΟΚ και 170/67 / ΕΟΚ , ταξινομημένων κατά δασμολογική υποδιαίρεση και ενδεχομένως , κατά στατιστικό αριθμό και χώρα προορισμού .   Για τον προσδιορισμό των τιμών , πρέπει να ληφθούν υπόψη τα τελωνειακά έγγραφα εξαγωγής .  Αρθρο 3  Τα Κράτη μέλη ανακοινώνουν στην Επιτροπή το συντομότερο δυνατό και το αργότερο στις 25 κάθε μηνός για τον προηγούμενο ημερολογιακό μήνα , τις ακόλουθες πληροφορίες :  α ) τις ποσότητες και τιμές των προϊόντων , τα οποία αναφέρονται στο άρθρο 1 των κανονισμών αριθ . 122/67 / ΕΟΚ , 123/67 / ΕΟΚ και 170/67 / ΕΟΚ , και έχουν καταστεί αντικείμενο συναλλαγής μεταξύ των Κρατών μελών σύμφωνα με τις προϋποθέσεις των άρθρων 9 και 10 της συνθήκης , ταξινομημένων κατά δασμολογική υποδιαίρεση και ενδεχομένως κατά στατιστικό αριθμό καθώς και κατά χώρα καταγωγής και προορισμού .  Για τον προσδιορισμό των τιμών , πρέπει να ληφθούν υπόψη τα έγγραφα τα οποία συνοδεύουν το εμπόρευμα   β ) τις τιμές των προϊόντων προελεύσεως τρίτων χωρών που αναφέρονται στην περίπτωση α ) , και εφαρμόζονται στις αγορές των τρίτων χωρών   γ ) τις τιμές που επιτυγχάνονται πραγματικά , στα διάφορα στάδια της εμπορίας στα Κράτη μέλη για προϊόντα κοινοτικής καταγωγής που αναφέρονται στην περίπτωση α ) .  Αρθρο 4  Τα Κράτη μέλη ανακοινώνουν στην Επιτροπή πριν από τη 10η κάθε μηνός τον πίνακα των πιστοποιητικών προκαθορισμού των επιστροφών τις οποίες εχορήγησαν κατά τη διάρκεια του προηγουμένου ημερολογιακού μηνός , για την εξαγωγή των προϊόντων που αναφέρονται στο παράρτημα του κανονισμού ( ΕΟΚ ) αριθ . 572/73 της Επιτροπής της 26ης Φεβρουαρίου 1973 " περί καθορισμού του πίνακος των προϊόντων των τομέων των αυγών και του κρέατος πουλερικών για τα οποία ισχύει το καθεστώς του προκαθορισμού των επιστροφών κατά την εξαγωγή " ( 16 ) .  Αρθρο 5  Η Επιτροπή επεξεργάζεται τις πληροφορίες που της μεταδίδουν τα Κράτη μέλη και τις έχει στη διάθεσή τους .  Αρθρο 6  Ο κανονισμός ( ΕΟΚ ) αριθ . 570/70 της Επιτροπής καταργείται .  Αρθρο 7  Ο παρών κανονισμός αρχίζει να ισχύει την 1η Σεπτεμβρίου 1973 .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .  Εγινε στις Βρυξέλλες , στις 28 Μαϊου 1973 .  Για την Επιτροπή  Ο Πρόεδρος  Francois - Xavier ORTOLI  ( 1 ) ΕΕ αριθ . 117 της 19.6.1967 , σ . 2293/67 .  ( 2 ) ΕΕ αριθ . Ν 73 της 27.3.1972 , σ . 14 .  ( 3 ) ΕΕ αριθ . 117 της 19.6.1967 , σ . 2301/67 .  ( 4 ) ΕΕ αριθ . 130 της 28.6.1967 , σ . 2596/67 .  ( 5 ) ΕΕ αριθ . Ν 116 της 28.5.1971 , σ . 9 .  ( 6 ) ΕΕ αριθ . 129 της 28.6.1967 , σ . 2577/67 .  ( 7 ) ΕΕ αριθ . Ν 241 της 4.11.1970 , σ . 5 .  ( 8 ) ΕΕ αριθ . 130 της 28.6.1967 , σ . 2610/67 .  ( 9 ) ΕΕ αριθ . Ν 289 της 27.12.1972 , σ . 33 .  ( 10 ) ΕΕ αριθ . 130 της 28.6.1967 , σ . 2612/67 .  ( 11 ) ΕΕ αριθ . Ν 289 της 27.12.1972 , σ . 41 .  ( 12 ) ΕΕ αριθ . Ν 158 της 20.7.1970 , σ . 1 .  ( 13 ) ΕΕ αριθ . Ν 56 της 1.3.1973 , σ . 3 .  ( 14 ) ΕΕ αριθ . Ν 283 της 29.12.1970 , σ . 15 .  ( 15 ) ΕΕ αριθ . Ν 70 της 27.3.1970 , σ . 4 .  ( 16 ) ΕΕ αριθ . Ν 56 της 1.3.1973 , σ . 6 .